Viborg tabte tirsdagens testkamp mod Vendsyssel med 3-1. Christian Keller scorede Viborgs mål et kvarter før tid.

Viborg spillede tirsdag eftermiddag testkamp mod Vendsyssel, og posen blev godt blandet af træner Johnny Mølby.

Folk som Søren Frederiksen, Jeroen Veldmate, Christian Sivebæk og Mathias Wichmann fik mulighed for at vise sig frem, men det var Vendsyssel, der trak sig sejrrigt ud af opgøret.

3-1 vandt Vendsyssel nemlig med efter en pauseføring på 1-0. Første mål blev sat ind efter hjørnespark af prøvespilleren Emil Zetterquist fra Skive.

I anden halvleg øgede de til 2-0 på mål af prøvespilleren Moses Opondo efter endnu et hjørnespark, før Christian Keller reducerede med et kvarter igen.

Vendsyssel lukkede og slukkede til 3-1 kort før tid, hvor Opondo blev dobbelt målscorer.